CELEX: 62012TN0197
Language: mt
Date: 2012-05-09 00:00:00
Title: Kawża T-197/12: Rikors ippreżentat fid- 9 ta’ Mejju 2012 — Metropolis Inmobiliarias y Restauraciones vs UASI — MIP Metro (METRO)

14.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/9
            
         Rikors ippreżentat fid-9 ta’ Mejju 2012 — Metropolis Inmobiliarias y Restauraciones vs UASI — MIP Metro (METRO)
   (Kawża T-197/12)
   2012/C 209/15
   Lingwa tar-rikors: l-Ingliż
   
      Partijiet
   
   
      Rikorrenti: Metropolis Inmobiliarias y Restauraciones, SL (Barcelona, Spanja) (rappreżentant: J. Carbonell Callicó, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord tal-Appell: MIP Metro Group Intellectual Property GmbH & Co. KG (Düsseldorf, il-Ġermanja)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               temenda d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-1 ta’ Marzu 2012 fil-Każ R 2440/2010-1;
            
         
               —
            
            
               sussegwentement u biss jekk it-talba preċedenti tiġi miċħuda, tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-1 ta’ Marzu 2012 fil-Każ R 2440/2010-1;
            
         
               —
            
            
               tikkundanna lill-konvenuta u lill-parti l-oħra fil-proċedimenti quddiem il-Bord tal-Appell għall-ispejjeż.
            
         
      Motivi u argumenti prinċipali
   
   
      Applikanti għat-trade mark Komunitarja: Il-parti l-oħra fil-proċedimenti quddiem il-Bord tal-Appell
   
      Trade mark Komunitarja kkonċernata: It-trade mark figurattiva, bil-kulur “METRO”, fost l-oħrajn għal servizzi fil-klassi 36 — Applikazzjoni għal trade mark Komunitarja Nru 7585045
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti
   
      Trade mark jew sinjal invokat insostenn tal-oppożizzjoni: Registrazzjoni tat-trade mark Komunitarja Nru 7111974 tat-trade mark figurattiva bil-kulur “GRUPOMETROPOLIS”, għal servizzi fil-klassi 36
   
      Deċiżjoni tad-Diviżjoni tal-Oppożizzjoni: Oppożizzjoni miċħuda
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali; ksur tal-Artikoli 75 u 76 tar-Regolament tal-Kunsill Nru 207/2009; u ksur tal-Artikolu 8(1)(b) tar-Regolament tal-Kunsill Nru 207/2009